Úradný vestník L 343 , 13/12/1997 S. 0019 - 0024



Smernica Komisie 97/69/ES z 5. decembra 1997, ktorou sa po 23. krát prispôsobuje technickému pokroku smernica Rady 67/548/EHS o aproximácii zákonov, iných právnych predpisov a správnych opatrení, ktoré sa týkajú klasifikácie, balenia a označovania nebezpečných látok (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 67/548/EHS z 27. júna 1967 o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok [1], naposledy zmenenú a doplnenú smernicou 95/56/ES Európskeho parlamentu a Rady [2], najmä na jej článok 28, keďže príloha I k smernici 67/548/EHS obsahuje zoznam nebezpečných látok spolu s podrobnosťami o klasifikácii a označovaní, pokiaľ ide o každú látku alebo skupiny látok; keďže laboratórne štúdie ukázali, že určité umelé sklené (silikátové) vlákna majú karcinogénne účinky; keďže epidemiologické prieskumy zvýšili obavy o zdravotné účinky umelých sklených (silikátových) vlákien; keďže zoznam nebezpečných látok obsiahnutý v prílohe I k smernici by preto mal byť prispôsobený a rozšírený, aby zahrnul najmä určité umelé sklené (silikátové) vlákna; keďže je následne potrebné zmeniť a doplniť úvod prílohy I, aby boli zahrnuté poznámky a podrobnosti týkajúce sa identifikácie, klasifikácie a označovania umelých sklených (silikátových) vlákien; keďže podľa súčasného stavu vedomostí sa zdá oprávnené za istých okolností vylúčiť niektoré umelé sklené (silikátové) vlákna z klasifikácie ako karcinogén; keďže táto možnosť by mala byť posúdená so zreteľom na vedecký a technický rozvoj najmä v oblasti testovania karcinogenity; keďže skratka "EHS" sa objavuje v určitých ustanoveniach príloh I a VI k smernici 67/548/EHS; keďže článok G Zmluvy o Európskej únii nahradil výraz "Európske hospodárske spoločenstvo" výrazom "Európske spoločenstvo"; keďže skratka "EHS" by preto mala byť vo vyššie uvedených ustanoveniach nahradená skratkou "ES"; keďže smernica 96/56/ES zmenila a doplnila podľa toho články 21 a 23 smernice 67/548/EHS a dovoľuje umiestniť na trh tie nebezpečné látky, ktorých označenie nesie "číslo EHS" a slová "označenie EHS" do 31. decembra 2000; keďže opatrenia ustanovené v tejto smernici sú v súlade so stanoviskom Výboru pre prispôsobovanie smerníc technickému pokroku na odstránenie technických prekážok v obchodovaní s nebezpečnými látkami a preparátmi, PRIJALA TÚTO SMERNICU: Článok 1 Smernica 67/548/EHS sa týmto mení a dopĺňa nasledovne: 1. Príloha I sa mení a dopĺňa nasledovne: a) piaty odsek tejto kapitoly nazvaný "názvoslovie" úvodu sa nahrádza nasledovným textom: "Článok 23 ods. 2 písm. a vyžaduje, aby pre látky, ktoré sa objavujú v prílohe I, názov látky, ktorá sa má použiť na nálepke, by mal byť jedným z označení uvedených v prílohe. Pre určité látky sú v hranatých zátvorkách pridané dodatočné informácie s cieľom napomôcť identifikácii látky. Tieto dodatočné informácie nemusia byť uvedené na nálepke."; b) Poznámka A v úvode sa nahrádza nasledovným textom: "Poznámka A: Názov látky sa musí objaviť na nálepke vo forme jedného z označení, ktoré sú uvedené v prílohe I (pozri článok 23 ods. 2 písm. a). V prílohe I sa niekedy používa všeobecný popis ako napríklad "… zlúčeniny"; alebo "… soli";. V tomto prípade sa vyžaduje, aby výrobca alebo akákoľvek iná osoba, ktorá takú látku predáva, uviedol na nálepke správne meno, aby bolo učinené zadosť kapitole "Názvoslovie"; úvodu: Príklad: pre BeCl2: chlorid berylnatý."; c) K úvodu sa pridávajú nasledovné poznámky Q a R: "Poznámka Q: medzi karcinogény sa látka nemusí zaradiť vtedy, keď je možné preukázať, že spĺňa jednu z nasledovných podmienok: - krátkodobý test biologickej stálosti pri vdychovaní ukázal, že vlákna dlhšie ako 20 mikrometrov majú vážený polčas kratší ako 10 dní, alebo - krátkodobý test biologickej stálosti pri vnútropriedušnicovom nakvapkávaní ukázal, že vlákna dlhšie ako 20 mikrometrov majú vážený polčas kratší ako 40 dní, alebo - vhodný vnútropobrušnicový test nepreukázal žiadny dôkaz nadmernej karcinogenity, alebo - pri vhodnom dlhodobom teste vdychovaním nedochádza k významným patogénnym alebo neoplastickým zmenám. Poznámka R: Vlákna sa nemusia zaradiť medzi karcinogénne, ak je dĺžkový vážený geometrický stredný priemer menší ako dve štandardné chyby, ktoré sú väčšie ako 6 mikrometrov"; d) Do prílohy k smernici sa pridávajú heslá; e) Všetky odkazy na "číslo EHS" sú nahradené odkazom "číslo ES". 2. príloha VI sa mení a dopĺňa nasledovne: a) Všetky odkazy na "číslo EHS" sú nahradené odkazom "číslo ES"; b) Všetky odkazy na "označenie EHS" sú nahradené odkazom "označenie ES". Článok 2 Po dobu piatich rokov po nadobudnutí účinnosti smernice Komisia vyhodnocuje vedecký vývoj a prijíma opatrenia na vyškrtnutie alebo zmenu a doplnenie poznámky Q. Článok 3 1. Najneskôr do 16. decembra 1998 členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou. Členské štáty o tom bezodkladne informujú Komisiu. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.. 2. Napriek článku 1, do 31. decembra 2000 povoľujú členské štáty obchodovanie s látkami, ktorých označenie nesie slová "číslo EHS" alebo slová "označenie EHS". Článok 4 Táto smernica nadobúda účinnosť tretí deň po jej uverejnení v Úradnom vestníku Európskych spoločenstiev. Článok 5 Táto smernica je adresovaná členským štátom. V Bruseli 5. decembra 1997 Za Komisiu Ritt Bjerregaard člen Komisie [1] Ú. v. ES L 196, 16.8.1967, s. 1. [2] Ú. v. ES L 236, 18. 9.1996, s. 35. -------------------------------------------------- PRÍLOHA +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------